În ultimii 30 de ani au fost efectuate numeroase studii și cercetări riguroase care au demonstrat eficacitatea psihoterapiei. Aceasta produce îmbunătățiri semnificative, care se mențin pe termen lung, fie sub formă de terapie scurtă sau lungă. Neuroștiințele au demonstrat că schimbarea modului de gândire are efecte asupra creierului, prin inhibarea unor rețele neuronale și activarea altora.Repetarea noilor moduri de gândire și comportament duce la formarea de noi sinapse între neuroni, iar aceste schimbări pot fi permanente după aproximativ 90 de zile de practică.